"1970. aastate lõpus toimus Talvesõja ümber häälekaid arut­elusid. Selleks oli kaks põhjust: 1979. aasta sügisel möödus 40 aas­tat Moskva läbirääkimistest ja Talvesõja puhkemisest. Rahva huvi nende sündmuste vastu oli aidanud üles kruvida vahetult enne seda Soome televisioonis näidatud re˛issöör Martti Tapio suurteos "Sõja ja rahu mehed". Seriaal põhines poliitilise ajaloo uuematel uurimis­tulemustel ja elulises dramatiseeringus tegi see Talvesõja ning sellele eelnenud poliitilised  sündmused vaatajale hästi nähtavaks. Vaatajal tekkisid küsimused, miks Soome poliitiline juhtkond ei suutnud osa­vamalt läbi rääkida, miks juhiti riik järeleandmatu poliitikaga sõtta? Kas kompromissivõimalused oleksid olnud reaalsed?"